
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 977 

~ 15 Σεπτεμβρίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση της 25782/ΔΙΟΕ 757/29.6.1994 απόφα¬ 
σης σχετικά με την «Ανασυγκρότηση της Περιφερει¬ 
ακής Γνωμοδοτικής Επιτροπής Στερεός Ελλάδος.. ι 

Αναπροσαρμογή ύψους επιχορήγησης για το οικονο¬ 
μικό έτος 1998 στο Σώμα Ελλήνων Προσκόπων.... 2 

Ανανέωση θητείας του Δ.Σ. του Ο.Σ.Κ. ανακατανομή 
αρμοδιοτήτων. 3 

Καταβολή έκτακτης οικονομικής ενίσχυσης στους εκ- 
δοροσφαγείς μέλη του Σωματείου ΚΑΤΕΡΙΝΗΣ και 
ΑΛΜΥΡΟΥ. 4 

Τροποποίηση και συμπλήρωση της Π2β/2804/3.9.97 
(ΦΕΚ 823/τ.Β'/97) απόφασης «Περί εφαρμογής πι¬ 


λοτικού προγράμματος απογευματινής λειτουρ¬ 
γίας Παιδικών και Βρεφονηπιακών Σταθμών, στους 
Δήμους Αργυρούπολης, Αγ. Αναργύρων, Ηλιούπο¬ 


λη ς και Κο ρ υ δαλλο ύ Αττική ς. 5 

Αναπροσαρμογή της τιμής του βασικού κομίστρου ζώ¬ 
νης α και του χιλιομετρικού συντελεστή X σε δρχ./χιλ. 
των αστικών ΚΤΕΛ και αστικών γραμμών «ΡΟΔΑ».... β 

Αναθεώρηση της τιμής εισιτηρίων και χιλιομετρικών 
συντελεστών κομίστρου στα λεωφορεία των υπε¬ 
ραστικών ΚΤΕΛ κ.λπ. 7 

Συμπλήρωση της Απόφασης 71/2.4.1996 της Επιτρο¬ 
πής Κεφαλαιαγοράς «Ορισμός ανωτάτων ορίων, η¬ 


μερήσιας διακύμανσηςτωντιμώντων μετοχών, των 
συναλλαγών πακέτων και με συμψηφιστική εγγρα¬ 
φή (ΦΕΚ 296 Β. 3.5.96), όποις ισχύει. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στις 13918, 13919, 13920, 
13921 και 13922/Ζ/30.6.98 αποφάσεις των Υπουρ¬ 
γών Εσωτερικών Δημόσιας Διοίκησης και Αποκέ¬ 
ντρωσης, Οικονομικών και Τύπου και Μέσων Μαζι¬ 
κής Ενημέρωσης. 9 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. 29846/ΔΙΟΕ 683 (1) 

Τροποποίηση της 25782/ΔΙΟΕ 757/29.6.1994 απόφασης 
σχετικά με την «Ανασυγκρότηση της Περιφερειακής 
Γνωμοδοτικής Επιτροπής Στερεάς Ελλάδος. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 27 του Ν. 2081/1992 (ΦΕΚ 
154/τ.Α'/10.9.1992) «Ρύθμιση του θεσμικού των Επιμελη¬ 
τηρίων, τροποποίηση των διατάξεωντου Ν. 1712/1987 για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις» όπως τροποποιήθηκε με το άρθρο 1 
παρ. 2α του Ν. 2469/1997 (ΦΕΚ 38/τ.Α'/1997) «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

β) Του Ν. 1892/1990 «Για τον εκσυγχρονισμό και την α¬ 
νάπτυξη και άλλες διατάξεις» και ειδικότερατα άρθρα 1 έ¬ 
ως και 23 αυτού (ΦΕΚ 101 /τ.Α'/31.7.1990), όπως τροπο¬ 
ποιήθηκε και συμπληρώθηκε με το Ν. 2234/1994 (ΦΕΚ 
142/τ.Α'/31.8.1994). 

γ) Του Ν. 1622/1986 «Τοπική Αυτοδιοίκηση Περιφερεια¬ 
κή Ανάπτυξη και Δημοκρατικός Προγραμματισμός» (ΦΕΚ 
92/Τ.Α714.7.1986). 

δ) Του Ν. 2218/1994 «Ίδρυση νομαρχιακής αυτοδιοίκη¬ 
σης, τροποποίηση διατάξεων για την πρωτοβάθμια αυτο¬ 
διοίκηση και την Περιφέρεια και άλλες διατάξεις (ΦΕΚ 
90/τ.Α'/13.6.1994) όπως συμπληρώθηκε με το Ν. 
2240/1994 (ΦΕΚ 153/τ.Α'/16.9.1994). 

ε) Του Ν. 2399/1996 «Υλοποίηση της εισοδηματικής πο¬ 
λιτικής έτους 1996 για μισθούς και συντάξεις και άλλες 
διατάξεις» άρθρο 14 (ΦΕΚ 90/τ.Α'/27.5.1996). 

στ) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107/τ.Α'/30.5.1997). 

ζ) Του άρθρου 8 παρ. 19 του Ν. 2601/14.4.1998 «Ενι¬ 
σχύσεις ιδιωτικών επενδύσεων για την οικονομική και πε¬ 
ριφερειακή ανάπτυξη της χώρας και άλλες διατάξεις» 
(ΦΕΚ 81/τ.Α'/15.4.98). 

η) Του Π .Δ. 51/1987 «Καθορισμός των Περιφερειών της 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Χώρας για το σχεδίασμά, προγραμματισμό και συντονι¬ 
σμό της Περιφερειακής Ανάπτυξης» (ΦΕΚ 
26/τ.Α'/6.3.1987). 

θ) Του Π.Δ. 333/8.7.1988 «Αναδιάρθρωση και σύσταση 
νέων Διευθύνσεων Περιφερειακής Ανάπτυξης του Υ¬ 
πουργείου Εθνικής Οικονομίας» (ΦΕΚ 154/τ.Α'| 
13.7.1988). 

ι) Του Π.Δ. 138/1993 «Περί Οργανισμού του Υπουργεί¬ 
ου Εθνικής Οικονομίας (ΦΕΚ 55/τ.Α'/14.4.1993). 

ια) Του Π.Δ. 456/1995 «Περί κωδικοποιήσεως σε ενιαίο 
κείμενο των κείμενων διατάξεων που αφορούν στην πα¬ 
ροχή επενδυτικών κινήτρων (ΦΕΚ 269/τ.Α'/19.12.1995). 

2. Την αριθ. 51240/21.9.1990 υπουργική απόφαση «Σύ¬ 
σταση και Συγκρότηση των Περιφερειακών Γνωμοδοτι- 
κών Επιτροπών του άρθρου 8του Ν. 1892/1990 και καθο¬ 
ρισμός της διαδικασίας λειτουργίας τους», όπως συ¬ 
μπληρώθηκε με την αριθ. 52947/2.11.1990 υπουργική 
απόφαση και τροποποιήθηκε μεταγενέστερα με την αριθ. 
43323/8.11.1994 απόφασή μας (ΦΕΚ 628/Τ.Β71.1.1990), 
(ΦΕΚ 698/τ.Β'/7.11.1990) και (ΦΕΚ 853/τ.Β'/16.11.1994) 
αντίστοιχα. 

3. Την αριθ. 25782/ΔΙΟΕ 757/29.6.1994 (ΦΕΚ 

532/τ.Β77.7.1994) απόφασή μα σχετικά με την «Ανασυ¬ 
γκρότηση της Περιφερειακής Γνωμοδοτικής Επιτροπής 
Στερεός Ελλάδος» όπως τροποποιήθηκε και συμπληρώ¬ 
θηκε μεταγενέστερα. 

4. Την πρόταση του αρμόδιου φορέα. 

5. Τις υπηρεσιακές ανάγκες, αποφασίζουμε: 

Άρθρο 1 

Τροποποιούμε την αριθ. 25782/ΔΙΟΕ 757/29.6.1994 α¬ 
πόφασή μας, όπως τροποποιήθηκε και συμπληρώθηκε 
μεταγενέστερα, ως εξής: 

ΙΓ ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ 
ΣΤΕΡΕΑΣ ΕΛΛΑΔΟΣ 

1. Παύλο Σαρρηδημητρόγλου, Γενικό Δ/ντή της Περι¬ 
φέρειας Στερεός Ελλάδος, ως αναπληρωτή Προέδρου, 
σε αντικατάσταση της Δήμητρας Ράπτη. 

2. Αναστασία Εκμεκτζόγλου - Γώγου, Προϊστάμενη του 
Τμήματος Εφαρμογής Προγραμμάτων και Διαχείρισης 
έργων, ως αναπληρωματικό μέλος, σε αντικατάσταση 
του Μιλτιάδη Αγγελάκη 

3. Μιλτιάδη Αγγελάκη, Προϊστάμενο του Τμήματος Κι¬ 
νήτρων Περιφερειακής Ανάπτυξης, ως τακτικό μέλος, σε 
αντικατάσταση της Αναστασίας Εκμεκτζόγλου - Γώγου. 

Άρθρο 2 

1. Κατά τα λοιπά ισχύουν οι διατάξεις της αριθ. 
25782/ΔΙΟΕ 757/29.6.1994 απόφασή μας, όπως τροπο¬ 
ποιήθηκε και συμπληρώθηκε μεταγενέστερα. 

2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δενπροκαλείται ε¬ 
πιπλέον δαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. θ/40α (2) 

Αναπροσαρμογή ύψους επιχορήγησης για το οικονομικό 
έτος 1998 στο Σώμα Ελλήνων Προσκόπων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν. Δ/τος 123/1974 (ΦΕΚ 313/τ.Α') «Περί επανα¬ 
γωγής του Σώματος Ελλήνων Προσκόπων κ.λπ. υπάτην ε- 
ποπτείαν του Υπουργού Εθνικής Παιδείας και Θρησκευ¬ 
μάτων». 

2 . Του Α.Ν. 585/1968 (ΦΕΚ 225/τ.Α') «Περί καταργήσε- 
ως διατάξεων καθοριζουσών κατώτατα όρια επιχορήγη¬ 
σης εκ του κρατικού προϋπολογισμού προς Νομικά Πρό¬ 
σωπα Δημοσίου και Ιδιωτικού Δικαίου Οργανισμούς και Ι¬ 
δρύματα». 

3. Του Ν. 338/1976 (ΦΕΚ 136/τ.Α') «Περί οικονομικής ε- 
νισχύσεως Νομικώ Προσώπων Ιδιωτικού Δικαίου σκοπού- 
ντωντην εξωσχολικήν αγωγήν της Νεότητος και άλλων τι- 
νών συναφών διατάξεων». 

4. Του Ν. 2362/1995 «Περί Δημοσίου Λογιστικού κ.λπ.». 

5. Του Π. Δ/τος 138/1998 «Περί τρόπου αναλήψεως δα¬ 
πανών από τους διατάκτες». 

6. Την αριθ. 2045789/16.7.1998 απόφαση του Υπουρ¬ 
γείου Οικονομικών. 

7. Την υπ’ αριθ. 1107147/1239/0006Α74.10.96 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων στους Υφυπουργούς Οικονομι¬ 
κών», αποφασίζουμε: 

Αναπροσαρμόζουμε για το οικονομικό έτος 1998, το ύ¬ 
ψος της κρατικής επιχορήγησης στο Σώμα Ελλήνων Προ¬ 
σκόπων αντί του ποσού των είκοσι εκατομμυρίων δραχ¬ 
μών (20.000.000) στο ποσό των είκοσι τεσσάρων εκατομ¬ 
μυρίων δραχμών (24.000.000). 

Η σχετική δαπάνη θα βαρύνει την πίστωση του κωδικού 
αριθμού 2579 του Φορέα 19/160 του προϋπολογισμού 
του Υπουργείου Εθνικής Παιδείας και Θρησκευμάτων, οι¬ 
κονομικού έτους 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 

-Φ- 

Αριθ. ΣΤ1/2247 (3) 

Ανανέωση θητείας του Δ.Σ. του Ο.Σ.Κ. ανακατανομή αρ¬ 
μοδιοτήτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την αριθ. ΣΤ1/416/7.3.1995 (ΦΕΚ43ζτ. Ν.Π.Δ.Δ./9.3.1995) 
απόφασή μας περί συγκροτήσεως του Δ.Σ. του Ο.Σ.Κ. 

2. Την αριθ. ΣΤ1/1629/29.8.1995 (ΦΕΚ 105/τ. 
Ν.Π.Δ.Δ./5.9.1995) περί αντικαστάσεωςτακτικού και ανα¬ 
πληρωματικού μέλους του Δ.Σ. του Ο.Σ.Κ. 

3. Την αριθ. ΣΤ1/300/11.2.1997 (ΦΕΚ 22/τ. Ν.ΓΙ.Δ.Δ./ 
19.2.1997) περί αντικαταστάσεως αναπληρωματικού μέ¬ 
λους στο Δ.Σ. του Ο.Σ.Κ. 

4. Την αριθ. ΣΤ1/591/10.4.1996 (ΦΕΚ 62/τ. Ν.Π.Δ.Δ.) 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

«Περί αντικαταστάσεως Προέδρου και Αντιπροέδρου του 
Δ.Σ.του Ο.Σ.Κ.», 

5. Την αριθ. ΣΤ1/355/20.2.1997 (ΦΕΚ 25/τ. 

Ν.Π.Δ.Δ./16.2.1997) «Περί αντικαταστάσεως του Προέ¬ 
δρου του Δ.Σ. του Ο.Σ.Κ. 

6. Την αριθ. ΣΤ1/664/7.4.1997 (ΦΕΚ 56/τ. 

Ν.Π.Δ.Δ./16.4.1997) «Περί αντικαταστάσεως αναπληρω¬ 
ματικού μέλουςτου Δ.Σ. του Ο.Σ.Κ. 

7. Την ΣΤ 1/1264/19.6.1997 (ΦΕΚ 103/τ. Ν.Π.Δ.Δ./ 
26.6.1997) «Περί αντικαταστάσεως του Αντιπροέδρου 
του Δ.Σ. του Ο.Σ.Κ.». 

8. Την ΣΤ 1/555/12.3.1998 (ΦΕΚ 281/τ. Ν.Π.Δ.Δ./ 
20.3.1998Ϊ «Ανανέωση θητείας του Δ.Σ. του Ο.Σ.Κ.». 

9. Ενόψητης μετατροπής του Ο.Σ.Κ. σε Α.Ε. και 

10. Το γεγονός ότι η θητεία του ανωτέρω συμβουλίου 
λήγει την 9.9.1998, αποφασίζουμε: 

1. Η ανανέωση της θητείας του Διοικητικού Συμβουλίο 
του Ο.Σ.Κ. η οποία λήγειτην 9.9.1998 για χρονικό διάστη¬ 
μα (3) μηνών, δηλαδή μέχρι 9.12.1998. 

2. Ανακατανέμουμε τις αρμοδιότητες που προβλέπο- 
νταιαπότοΣΤ1/1873/23.8.1990 (ΦΕΚ581/τ. Β76.9.90), ως 
ακολούθοος: 

Α. Ο Πρόεδρος του Δ. Συμβουλίου: 
α) Συγκαλείτο Δ.Σ., καθόριζε την ημερησία διάταξη σε 
συνεργασία με τον Διευθυντή Συντονιστή και διευθύνει 
τις συνεδριάσεις του. 

β) Εκπροσωπεί τον Οργανισμό δικαστικά και εξώδικα 
καθώς και υπογράφει τις συμβάσεις, τα εντάλματα πλη¬ 
ρωμής και τις επιταγές, 
γ) Υπογράφει τα έγγραφατου Ο.Σ.Κ. 

Β. Ο Αντιπρόεδρος του Διοικητικού Συμβουλίου: 
α) Αναπληρώνει τον Πρόεδρο στην άσκηση των καθη¬ 
κόντων του. 

β) Αποφασίζει για την ανάθεση και έγκριση μελετών 
προσθηκιΛν και αποπερατώσεων ημιτελών έργων, καθώς 
και για την έγκριση μελετών ανέγερσης νέων σχολικών 
κτιρίων μετά από γνώμη του Τεχνικού Συμβουλίου του 
Ο.Σ.Κ.. όπου αυτό απαιτείται. 

γ) Εποπτεύει τη λειτουργία της Διεύθυνσης Μελετών 
και του Τμήματος Μελετών της Διεύθυνσης Μελετών και 
Κατασκευών Βιομηχανοποιημένων Έργων. 

Γ. Ο Διευθυντής Συντονιστής: 

α) Προΐσταται όλων των υπηρεσιών του Ο.Σ.Κ. και ε¬ 
λέγχει και συντονίζει την λειτουργία τους. 

β) Εισηγείται στο Δ.Σ. την ημερήσια διάταξη και συμμε¬ 
τέχει χωρίς ψήφο στις συνεδριάσεις του Δ.Σ. του Ο.Σ.Κ. 

γ) Επιμελείται για την εκτέλεση των αποφάσεων του 
Δ.Σ. του Ο.Σ.Κ. 

δ) Αποφασίζει μετά από σύμφωνη γνώμη του Τεχνικού 
Συμβουλίου του Ο.Σ.Κ. όπου απαιτείται για την έγκριση 
πρακτικών δημοπρασίας έργων που πρόκειται να εκτελε- 
σθούν με ευθύνη του Ο.Σ.Κ., για την έγκριση επιστροφής 
εγγυήσεων καλής εκτέλεσης έργων και προμηθειών με 
ευθύνη του Ο.Σ.Κ., καθώς καιγιατηντροποίηση μελετών, 
έγκριση συγκριτικών πινάκων, πρωτοκόλλων κακοτε¬ 
χνίας, πρωτοκόλλων παραλαβής και τελικών εκκαθαρι¬ 
στικών λογαριασμών έργων που εκτελούνται με ευθύνη 
του Ο.Σ.Κ. 

Δ) Ο αναπληρωτής Διευθυντής Συντονιστής: 
α) Αποφασίζει για την προμήθεια εξοπλιστικών μέσων 


μέχρι ποσού 5.000.000 δρχ. 

β) Εποπτεύει τη λειτουργία των Διευθύνσεων Γηπέδων 
και Εξοπλιστικών Μέσων. 

γ) Αναπληρώνει το Διευθυντή - Συντονιστή στην άσκη¬ 
ση των καθηκόντων του. 

3. Η αρ. ΣΤ 1/1873/23.8.1990 απόφασή μας (ΦΕΚ 
581 /τ.Β'/6.9.1990) καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. 33761 (4) 

Καταβολή έκτακτης οικονομικής ενίσχυσης στους εκδο- 
ροσφαγείς μέλη του Σωματείου ΚΑΤΕΡΙΝΗΣ και ΑΛ¬ 
ΜΥΡΟΥ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως συ¬ 
μπληρώθηκε με το άρθρο 38 του Ν. 2224/94. 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών». 

3. Την υπ’ αριθ. 1587/25.8.98 απόφαση του Δ.Σ. του 
Ο.Α.Ε.Δ. (αριθ. συνεδρ. 32/25.8.98) που μας υποβλήθηκε 
με το υπ' αριθ. Β115888/2.9.98 έγγραφό του, αποφασί¬ 
ζουμε: 

1. Εγκρίνουμε την καταβολή έκτακτης οικονομικής ενί¬ 
σχυσης στα 25 μέλη του συλλόγου εκδοροσφαγέων ΚΑ¬ 
ΤΕΡΙΝΗΣ και σε 15 μέλη του συλλόγου του ΑΛΜΥΡΟΥ. 

Η πιθανή δαπάνη θα ανέλθει στο ποσό των 6.000.000 
δρχ. 

25X150.000=3.750.000 

15X150.000=2.250.000 

και θα βαρύνει τον ΚΑΕ 2637 του προϋπολογισμού έ¬ 
τους 1998. 

2. Υπολόγους διαχειριστές ορίζει τους Προϊσταμένους 
τηςΥ.Ν. ΠΙΕΡΙΑΣ ΤΣΙΑΚΗ ΚΟΣΜΑ και της Τ.Υ. ΑΛΜΥΡΟΥ 
ΤΖΙΚΑΔΕΣΠΟΙΝΑ αντίστοιχα. 

3. Την έκδοση χρηματικού εντάλματος προπληρωμής 
σε βάρος του ΚΑΕ 2637 οικονομικής χρήσης έτους 1998 
και την απόδοση λογαριασμού μέσα σε ένα μήνα το αρ¬ 
γότερο από τη λήξη της καταβολής. 

Η λήξη καταβολής ορίζεται σε 60 ημέρες από την ημε¬ 
ρομηνία έναρξης. 

Η ανωτέρω δαπάνη δεν βαρύνει τον Κρατικό Προϋπο¬ 
λογισμό και ως εκ τούτου δεν εμπίπτει στις διατάξεις της 
παρ. 3 του άρθρου 22του Ν. 2362/95 (περί Δημοσίου Λο¬ 
γιστικού) . Για τον λόγο αυτό δεν απαιτείται σύμπραξη του 
Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

Αριθ. Γ2β/οικ. 3328 (5) 

«Τροποποίηση και συμπλήρωση της αριθμ.Π2β/ 804/3-9- 
97 (ΦΕΚ 823/97 τ. Β') απόφασης «Περί εφαρμογής πι¬ 
λοτικού προγράμματος απογευματινής λειτουργίας 
Παιδικών και Βρεφονηπιακών Σταθμών, στους Δή¬ 
μους Αργυρούπολης, Αγ. Αναργύρων, Ηλιούπολης και 
Κορυδαλλού Αττικής». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90/94 τ. Α') 

2. Τις διατάξεις του άρθρου 9 του Ν. 2503/97 (ΦΕΚ 
107/97 τ. Α') 

3. Τις διατάξεις του άρθρου 22 παρ. 3 του Ν. 2362/95 
(ΦΕΚ 247 τ. Α') «Περί Δημοσίου Λογιστικού κ.λ.π.» 

4. Τις διατάξεις του άρθρου 27 του Ν. 2081/92 (ΦΕΚ 
154/Α/92), όπου προστέθηκε το άρθρο 29 Α του Ν. 
1558/85 (ΦΕΚ 137 τ. Α') «Κυβέρνηση και Κυβερνητικά Όρ¬ 
γανα», και όπως αυτό τροποποιήθηκε με το άρθρο 1 του 
Ν. 2469/97 (ΦΕΚ 38/Α/97) και το γεγονός ότι, από την πα¬ 
ρούσα απόφαση προκαλείται δαπάνη σε βάρος του Κρα¬ 
τικού Προϋπολογισμού του τρέχοντος έτους ύψους είκο¬ 
σι τριών εκατομμυρίων δρχ. (23.000.000) η οποία θα κα¬ 
λυφθεί από την πίστωση του Φ. 220 ΚΑΕ 5184 «Δαπάνες 
αντιμετώπισης αναγκών εφαρμογής νέων προγραμμά¬ 
των και δραστηριοτήτων (για κατανομή )»του Υπουργείου 
Υγείας και Πρόνοιας. Το πρόγραμμα αυτό θα έχει διάρ¬ 
κεια ενός (1) έτους και δεν προβλέπεται να προκληθεί δα¬ 
πάνη για τα επόμενα πέντε (5) έτη. 

5. Τις διατάξεις του Π.Δ/τος 138/1992 (ΦΕΚ 68 τ. Α) 
«Οργανισμός του Υπουργείου Υγείας και Πρόνοιας», ό¬ 
πως τροποποιήθηκε και συμπληρώθηκε μεταγενέστερα. 

6. Την αριθμ. ΔΥ3α/οικ. 878/96 (ΦΕΚ 924/96 τ. Β') Κοινή 
Απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Εμ. Σκουλάκη καιθ. Κοτσώνη». 

7. Την αριθμ. 1107147/1239/0006Α/4-10-96 (ΦΕΚ 
922/96 τ. Β') απόφαση «Ανάθεση αρμοδιοτήτων του Υ¬ 
πουργού Οικονομικών στους Υφυπουργούς Οικονομι¬ 
κών». 

8. Την Γ2/οικ. 992/88 (ΦΕΚ 116/88τ. Α') Υπουργική από¬ 
φαση «Τροποποίηση και συμπλήρωση του Κανονισμού 
Λειτουργίας των Κρατικών Παιδικών Σταθμών». 

9. Τον Κανονισμό Λειτουργίας των ΚΠΣ και ΚΒΣ (Από¬ 
φαση Γ2α/οικ. 4108/88 (ΦΕΚ546/'88τ.Β). 

10. Τον πρότυπο κανονισμό λειτουργίας Δημοτικών Νο¬ 
μικών Προσώπων Παιδικών και Βρεφονηπιακών Σταθμών 
(Απόφαση Π2β/2827/97 ΦΕΚ 637/97 τ. Β) 

11. Την ανάγκη εξυπηρέτησης των νηπίων και βρεφών 
που οι μητέρες τους εργάζονται κατά τις απογευματινές 
ώρες. 

12. Την αριθμ. Π2β/2804/ 3-9-97 (ΦΕΚ 823/97 τ. Β) από¬ 
φαση «Εφαρμογή Πιλοτικού Προγράμματος απογευματι¬ 
νής λειτουργίας Παιδικών και Βρεφονηπιακών Σταθμών 
στους Δήμους Αργυρούπολης, Αγ. Αναργύρων Ηλιούπο¬ 
λης και Κορυδαλλού Αττικής». 

13. Τογεγονός ότι δεν κατέστη δυνατή η λειτουργιατου 
Πιλοτικού Προγράμματος για το έτος 1997 - 1998 από 
τους Δήμους Αργυρούπολης , Αγ. Αναργύρων και Κορυ¬ 
δαλλού Αττικής, λόγω μη ολοκλήρωσης της διαδικασίας 
πρόσληψης προσωπικού σ'αυτούς, αποφασίζουμε: 


Η αρ. Π2β/2804/3-9-1997 Απόφαση τροποποιείται και 
συμπληρώνεται ως εξής: 

1. Η παρ. 2του άρθρου 1 αντικαθίσταται ως εξής: 

α. Το πρόγραμμα για το Δήμο Ηλιούπολης θα είναι διάρ¬ 
κειας δύο (2) ετών, δηλ. από τον Σεπτέμβριο 1997 έως και 
τον Ιούλιο του 1998 και από τον Σεπτέμβριο του 1998 έως 
και τον Ιούλιο του 1999. 

β. Το πρόγραμμα για τους Δήμους Αργυρούπολης Α¬ 
γίων Αναργύρων και Κορυδαλλού Αττικής θα είναι διάρ¬ 
κειας ενός (1) έτους δηλ. από τον Σεπτέμβριο 1998 έως 
καιτον Ιούλιο του 1999. 

2. Το άρθρο 4 αντικαθίσταται ως εξής: 

Οικονομική ενίσχυση του πιλοτικού προγράμματος. 

α. Για την εφαρμογή του προγράμματος θα επιχορηγη¬ 
θεί ο Δήμος Ηλιούπολης για το 1997 -1998 και οι Δήμοι Αρ¬ 
γυρούπολης, Αγίων Αναργύρων και Κορυδαλλού για το 
1998 -1999 με το ποσό των είκοσι τριών εκατομμυρίων 
(23.000.000) δρχ. ο καθένας από τον προϋπολογισμό του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης Φ.120 ΚΑΕ 2229 «Επιχορηγήσεις σε Ο.Τ.Α. για 
λοιπούς σκοπούς» στον οποίο έχει μεταφερθεί η σχετική 
πίστωση από το Υπουργείο Υγείας και Πρόνοιας με την με 
αριθμ. πρωτ. 2009437/4-3-1998 Απόφαση του Υπουργεί¬ 
ου Οικονομικών - Γενικό Λογιστήριο του Κράτους. 

β. Ο Δήμος Ηλιούπολης για την εφαρμογή του προ¬ 
γράμματος κατά το 1998 -1999 θα επιχορηγηθεί με το πο¬ 
σό των είκοσι τριών εκατομμυρίων (23.000.000) δρχ από 
τον προϋπολογισμό του Υπουργείου Εσωτερικών, Δημό¬ 
σιας Διοίκησης και Αποκέντρωσης Φ.120 ΚΑΕ 2229 στον 
οποίο θα μεταφερθεί η σχετική πίστωση από τον Φ. 220 
ΚΑΕ 5184 του Προϋπολογισμού του Υπουργείου Υγείας 
και Πρόνοιας. 

Κατά τα λοιπά ισχύει ως έχει η τροποποιούμενη Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτέμβριοι/1998 

Ο! ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ θ. ΚΟΤΣΩΝΗΣ 

-♦- 

Αριθ. Α-23226/631 (6) 

Αναπροσαρμογή της τιμής του βασικού κομίστρου ζώνης 
α και του χιλιομετρικού συντελεστή X σε δρχ./χιλ. των 
αστικών ΚΤΕΛ και αστικών γραμμών "ΡΟΔΑ". 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 23 και 29 του Ν.Δ. 102/73 
“περί οργανώσεωςτων δια λεωφορείων αυτ/των εκτελου- 
μένων δημόσιων επιβατικών συγκ/νιών". 

2. Την 35653/1968/87 απόφαση του ΥΠ.Μ.Ε. «καθιέρω¬ 
ση ζωνικού συστήματος κομίστρου στις αστικές γραμμές 
των αστικών ΚΤΕΛ και του ΡΟΔΑ». 

3. Το 27835/471 /98 έγγραφο του Υπουργού Εθνικής Οι¬ 
κονομίας. 

4. Το άρθρο 29Ατου Ν. 1558/85 "Κυβέρνηση και Κυβερ¬ 
νητικά Οργανα«(Α’ 137), όπως προστέθηκε το άρθρο τού¬ 
το με το άρθρο 27 του Ν. 2081/92 (Α’ 154). 

5. Την 830/19.9.97 (Β 839) κοινή απόφαση του Πρωθυ- 

πουργού και του Υπουργού Μεταφορών και Επικοινω¬ 
νιών. "Ανάθεση αρμοδιοτήτων του Υπουργού Μεταφο¬ 
ρών και Επικοινωνιών στον Υφυπουργό Μεταφορών και Ε¬ 
πικοινωνιών", αποφασίζουμε: 

Άρθρο 1 

Αναπροσαρμογή συντελεστών α και X 
Υπολογισμός κομίστρου ζωνών 

1. Αναπροσαρμόζουμε την τιμή του βασικού κομίστρου 
α που θα ισχύει μέσα στην πρώτη ή μέσα στη δεύτερη ζώ¬ 
νη των αστικών ΚΤΕΛ και αστικών γραμμών «ΡΟΔΑ» και 
του χιλιομετρικού συντελεστή X ως εξής: 

α) Για τα ΚΤΕΛ που έχουν σήμερα στην αντίστοιχη βασι¬ 
κή ζώνη εισιτήριο 140 
δραχμές 

α.α. Βασικό κόμιστρο ζώνης α = 150 δρχ. 
β.β. Χιλιομετρικός συντελεστής X = 13,5 δρχ. 
β) Για τα ΚΤΕΛ που έχουν σήμερα στην αντίστοιχη βασι¬ 
κή ζώνη εισιτήριο 160 δρχ. 
α.α. Βασικό κόμιστρο ζώνης α = 170 δρχ. 
β.β. Χιλιομετρικός συντελεστής X = 13,5 δρχ. 
γ) Για τις αστικές γραμμές του «ΡΟΔΑ» ειδικά καθορίζεται: 
α.α.Βασικό κόμιστρο ζώνης α = 170 δρχ. 

(για μετακινήσεις μέσα στην α ή β ή γ ζώνη) 
β.β.Κόμιστρο δύο ζωνών = 240 δρχ. 

(για μετακινήσεις μέσα σε δύο ζώνες α + β ή β + γ και 
αντίστροφα) 

γ.γ.Κόμιστρο τριών ζωνών = 270 δρχ. 

(για μετακινήσεις σε τρεις ζώνες α + β + γ και αντί¬ 
στροφα) 

δ)Οι ισχύουσες τιμές των εισιτηρίων του ΚΤΕΛ Κομοτη¬ 
νής καθορίζονται: 

Εισιτήρια των 160 δρχ. σε 170 δρχ. 

Εισιτήρια των 210 δρχ. σε 220 δρχ. 

Εισιτήρια των 260 δρχ. σε 270 δρχ. 

Εισιτήρια των 280 δρχ. σε 290 δρχ. 
ε) Για το αστικό ΚΤΕΛ Νάουσας το βασικό κόμιστρο ζώ¬ 
νης καθορίζεται σε 150 δρχ. και το κόμιστρο δύο ζωνών σε 
220 δρχ. 

Με βάση το κόμιστρο δύο ζωνών του ΚΤΕΛ αυτού υπο¬ 
λογίζονται τα υπόλοιπα. 

στ) Για το αστικό ΚΤΕΛ Ξάνθης το βασικό κόμιστρο ζώ¬ 
νης καθορίζεται από 160 

δρχ. σε 170 δρχ. καιτο κόμιστρο δύο ζωνών από 230 σε 
240 δρχ. 

ζ)Για το αστικό ΚΤΕΛ Αλεξανδρούπολης οι ισχύουσες 
τιμές των εισιτηρίων καθορίζονται. 

Εισιτήρια των 180 σε 190 δρχ. 

Εισιτήρια των 190 σε 200 δρχ. 

Εισιτήρια των 260 σε 270 δρχ. 

Εισιτήρια των 270 σε 280 δρχ. 

Εισιτήρια των 300 σε 310 δρχ. 

Εισιτήρια των 330 σε 340 δρχ. 

Εισιτήρια των 360 σε 370 δρχ. 

2. Με βάση τις παραπάνω τιμές α και X και σύμφωνα με 
τους τύπους που αναφέρονται στο άρθρο 2 της προανα- 
φερομένης απόφασης 35653/1968/1987 υπολογίζονται 
για τα αστικά ΚΤΕΛ: 

α. Το κόμιστρο δύο ζωνών (α + 0,40 α δρχ.) 
β. Το κόμιστρο τριών ζωνών (α + 0,80 α δρχ.) 

γ. Το αυξημένο χιλιομετρικό κόμιστρο ζώνης (α + Χν. 

δρχ.) 


δ.Το αυξημένο χιλιομετρικό κόμιστρο δύο ζωνών (α + 
0,40 + Χν.δραχμές) 

ε.Το χιλιομετρικό κόμιστρο ζώνης, το οποίο δεν μπορεί 
να είναι μικρότερο του βασικού κομίστρου ζώνης α. 

Άρθρο 2. 

Στρογγυλοποίηση - Μειωμένα εισιτήρια 

1. Οι προκύπτουσες, κατά τις διατάξεις της παρ. 2 του 
άρθρου 1 της παρούσας, τιμές των κανονικών εισιτηρίων 
στρογγυλοποιούνται προς τα πάνω ανά δέκα (10) δρχ. 

2. Τα μειωμένα εισιτήρια (κατά 50% και 25%) υπολογί¬ 
ζονται με βάση τις καθορισμένες και προκύπτουσες σύμ¬ 
φωνα με το άρθρο 1 της παρούσας τιμές, στρογγυλοποι- 
ούμενες προς τα πάνω ανά δέκα (10) δρχ. 

3. Το μειωμένο εισιτήριοτων 150 και 170 δρχ. καθορίζε¬ 
ται σε 90 δρχ. 

Άρθρο 3. 

Ειδικές διατάξεις 

Αλλη προσαύξηση τιμών εισιτηρίων πέρα απ' αυτή που 
καθορίζεται με την παρούσα δεν επιτρέπεται δεδομένου 
ότι περιλαμβάνονται σ’ αυτές όλες οι κρατήσεις προς τρί¬ 
τους από οπουδήποτε και αν έχουν επιβληθεί. 

Άρθρο 4. 

Κυρώσεις - Ισχύς 

1. Τα καθοριζόμενα σύμφωνα με το άρθρο 1 της πα¬ 
ρούσας, νέα εισιτήρια, καθώς και εκείνα που θα προκύ- 
ψουν με βάση τους αναφερόμενους στο ίδιο άρθρο υπο¬ 
λογισμούς, εφαρμόζονται από τις εκδόσεώς των κατά τις 
διατάξεις του άρθρου 23 του Ν.Δ. 102/73 προβλεπο μένων 
νομαρχιακών αποφάσεων. 

2. Οι παραβάτες των διατάξεων της παρούσας και των 
σε εκτέλεση αυτής νομαρχιακών αποφάσεων τιμωρού¬ 
νται κατά τις διατάξεις του άρθρου 458 του Ποινικού Κώ¬ 
δικα. 

Ακροτελεύτιο Άρθρο 
Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή, της οποίας η ισχύς αρχίζει από 1 -9-98 
να δημοσιευθεί στην Εφημερίδα της Κυβερνήσεως 

Αθήνα, 27 Αυγούστου 1998 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 
-*- 

Αριθ. Α-23225/630 (7) 

Αναθεώρηση της τιμής εισιτηρίων και χιλιομετρικών συ¬ 
ντελεστών κομίστρου στα λεωφορεία των υπεραστι¬ 
κών ΚΤΕΛκ.λ.π. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 23 και 29 του Ν .Δ. 102/1973 
«Περί οργανώσεως των διά λεωφορείων αυτοκινήτων ε 
κτελουμένων δημόσιων επιβατικών συγκοινωνιών». 

2. Τα στοιχεία εκμετάλλευσης των υπεραστικών ΚΤΕΛ. 

3. Το 21841 /372/98 έγγραφο του Υπουργού Εθνικής Οι¬ 
κονομίας. 

4. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά όργανα» (Α' 137), όπως προστέθηκε το άρθρο 
τούτο με το άρθρο 27 του Ν. 2081 /1992 (Α’ 154). 

5. Την 830/19.9.97 (Β’ 839) κοινή απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Ανάθεση αρμοδιοτήτων του Υπουργού Μεταφορών και 
Επικοινωνιών» στον Υφυπουργό Μεταφορών και Επικοι¬ 
νωνιών», αποφασίζουμε: 

Άρθρο 1 

Χιλιομετρικοί συντελεστές κομίστρου 

1. Εγκρίνουμε την αναθεώρηση της τιμής των εισιτη¬ 
ρίων στις υπεραστικές γραμμές των ΚΤΕΛ και της Δημο¬ 
τικής Επιχείρησης Συγκοινωνιών «ΡΟΔΑ» με βάση χιλιο¬ 
μετρικούς συντελεστές κομίστρου σε δραχμές, ανά χι¬ 
λιόμετρο και επιβάτη, καθώς και της τιμής των εισιτηρίων 
των αστικών γραμμών που εκμεταλλεύονται τα υπεραστι¬ 
κά ΚΤΕΛ, ως εξής: 

α. Ενδονομαρχιακών γραμμών. 

(1) Αττικής, Αχαΐας, Έβρου, Ζακύνθου, Θεσσαλονίκης, 
Κέρκυρας, Κεφαλληνίας, Κω, Λευκάδας, Μεσσηνίας, Ρο¬ 
δόπης, Ρόδου, «ΡΟΔΑ», 16,90 δραχμές. 

(2) Αρτας, Εύβοιας, Ηλείας, Ιωαννίνων, Λακωνίας, Λάρι¬ 
σας, Μαγνησίας, 17,50 δραχμές. 

(3) Αιτωλοακαρνανίας, Αρκαδίας, Αργολίδας, Γρεβε- 
νών, Δράμας, Ευρυτανίας, Ημαθίας, Θεσπρωτίας, Θή¬ 
βας, Καβάλας, Καρδίτσας, Καστοριάς, Κιλκίς, Κοζάνης, 
Κορινθίας, Λειβαδιάς, Ξάνθης, Πέλλας, Πιερίας, Πρέβε¬ 
ζας, Σερρών, Τρικάλων, Φθιώτιδας, Φωκίδας, Φλώρινας, 
Χαλκιδικής, 18,40 δραχμές. 

(4) Αίγινας, Νάξου, Σαλαμίνας, Σαμοθράκης, 18,70 
δραχμές. 

(5) Ηρακλείου - Λασηθίου, Χανιών - Ρεθύμνης, 19,60 
δραχμές. 

(6) Άνδρου, Θάσου, Θήρας, Λέσβου, Λήμνου, Μυκόνου, 
Πάρου, Σάμου, Σύρου, Τήνου, Χίου, 21,10 δραχμές. 

β. Διανομαρχιακών γραμμών. 

Για το πέραν του, κατά την έννοια των περιπτώσεων β 
και α των παραγράφων 3 και 4 αντίστοιχα, του άρθρου 4 
του Ν.Δ. 102/73, ενδονομαρχιακού τμήματος της γραμ¬ 
μής, 16,10 δραχμές ανά χιλιόμετρο και επιβάτη. 

γ. Στις αστικές γραμμές που εκμεταλλεύονται τα παρα¬ 
πάνω υπεραστικά ΚΤΕΛ, τα εισιτήρια αυξάνονται κατά 
τρίατοις εκατό (3%) στρογγυλοποιούμενα προς τα πάνω 
στο ύψος των δέκα (10) δραχμών. 

Στις γραμμές αυτές ορίζεται ελάχιστο εισιτήριο 180 
δραχμές και μέγιστο 310 δραχμές. 

2. Κατά την εφαρμογή των διατάξεων της προηγουμέ- 
νηςπαραγράφου: 

α. Οι μεταξύ των νομών Ηρακλείου - Λασηθίου και Χα¬ 
νιών - Ρεθύμνης γραμμές, θεωρούνται ενδονομαρχιακές 
και οι μεταξύ των περιοχών Ηρακλείου - Λασηθίου αφενός 
και Χανίων - Ρεθύμνης αφετέρου ως διανομαρχιακές. 

β. Προκειμένου περί διανομαρχιακής γραμμής συνεκ- 
μεταλλευόμενης από δύο ή περισσότερα ΚΤΕΛ, εφαρμό¬ 
ζονται οι αντίστοιχοι ενδονομαρχιακοί συντελεστές για τα 
τμήματα της γραμμής που εκτείνονται στην περιοχή αρ¬ 
μοδιότητας κάθε ΚΤΕΛ, το οποίο συμμετέχει στην εκμε¬ 
τάλλευση της γραμμής και ο διανομαρχιακός συντελε¬ 
στής για τα υπόλοιπα τμήματα της γραμμής. 


Άρθρο 2. 

Μειωμένα εισιτήρια - Στρογγυλοποίηση 

1. Τα μειωμένα εισιτήρια (50% και 25% των κανονικών) 
υπολογίζονται με βάση τις κατά το άρθρο 1 της παρούσας 
προκύπτουσες (μη στρογγυλοποιούμενες) τιμές διαιρού¬ 
μενες διά δύο και στρογγυλοποιούμενες στη συνέχεια, 
σύμφωνα με την επόμενη παράγραφο και τηνπαράγραφο 
γ του προηγούμενου άρθρου της παρούσας. 

2. Οι τιμές των κανονικών εισιτηρίων που προκύπτουν 
σύμφωνα με τις διατάξεις της παρούσας, στρογγυλοποι- 
ούνται ως εξής: 

α. Τα μέχρι τετρακοσίων (400) δραχμών προς τα πάνω 
ανά είκοσι (20) δραχμές. 

β. Τα πάνω των τετρακοσίων (400) προς τα πάνω ανά πε¬ 
νήντα (50) δραχμές. 

3. Στις υπεραστικές γραμμές το κατώτερο όριο κανονι¬ 
κού εισιτηρίου ορίζεται σε 230 δραχμές και του μειωμέ¬ 
νου σε 120 δραχμές. 

Άρθρο 3 

Κόμιστρο αποσκευών και μικροδεμάτων 

1. Για το πέραν των δέκα (10) χιλιογράμμων βάρος απο¬ 
σκευών επιβάτη, που ταξιδεύει με υπεραστικά λεωφορεία 
και για τα ασυνόδευτα μικροδέματα εφημερίδων περιοδι¬ 
κών ή άλλων εντύπων καθορίζεται κόμιστρο το οποίο προ¬ 
κύπτει με βάση το συντελεστή 0,13 δραχμές ανά χιλιόμε¬ 
τρο και χιλιόγραμμο στρογγυλοποιουμένου του τελικού 
κομίστρου προς τα πάνω στο ύψος των δέκα (10) δραχ¬ 
μών. 

2. Για τα λοιπά ασυνόδευτα μικροδέματα καθορίζεται 
συντελεστής 0,14 δραχμές ανά χιλιόμετρο και χιλιόγραμ¬ 
μο. 

3. Με εξαίρεση τα ασυνόδευτα μικροδέματα εφημερί¬ 
δων, περιοδικών ή άλλων εντύπων, για τα οποία το ελάχι¬ 
στο κόμιστρο προκύπτει όπως παραπάνω, το ελάχιστο 
κόμιστρο μεταφοράς υπερβάλλοντος βάρους αποσκευ¬ 
ών επιβάτη καθορίζεται σε 35 δραχμές και των ασυνό- 
δευτων μικροδεμάτων 165 δραχμές. 

4. Γ ια ασυνόδευτα μικροδέματα μεγάλης αξίας το κόμι¬ 
στρο δεν μπορεί να είναι μικρότερο ποσοστού ίσου προς 
πέντε στα χίλια (5%ο) της αξίας του μικροδέματος και κα¬ 
θορίζεται με ελεύθερη συμφωνία των ενδιαφερομένων με 
το ΚΤΕΛ. 

Άρθρο 4 

Διαπόρθμευση λεωφορείων 

1. Η ενδιάμεση μεταφορά με οχηματαγωγό πλοίο του 
λεωφορείου, που εκτελεί δρομολόγιο σε οποιαδήποτε ε¬ 
πιβατική γραμμή, επιβαρύνει τους επιβάτες με εφάπαξ 
ποσό ανάλογα με το μήκος διαπόρθευσης σε μίλια ως ε¬ 
ξής: 

α. 310 δραχμές για μήκος μεγαλύτερο η ίσο προς πενή¬ 
ντα (50) μίλια ή 

β. 210 δραχμές για μήκος μικρότερο των πενήντα (50) 
και μεγαλύτερο των είκοσι πέντε (25) μιλιών ή 

γ. 160 δραχμές για μήκος μικρότερο ή ίσο προς είκοσι 
πέντε (25) μίλια, μη εισπραττομένης της κατά την παρού¬ 
σα περίπτωση επιβάρυνσης όταν το επί του πορθμείου ει¬ 
σιτήριο του επιβάτη είναι μικρότερο των 160 δραχμών. 

2. Όταν εισπράττεται το κατά το παρόν άρθρο εφαπαξ 

ποσό, το ΚΤΕΑ υποχρεούται (εφόσον ζητηθεί τούτο από 
τον επιβάτη) να επιμελείται της έκδοσης του βαρύνοντος 
τον επιβάτη εισιτηρίου επίτου οχηματαγωγού πλοίου (πε- 
ριπτ. δ' της παρ. 1 του άρθρου 1 της 42000/2030/81 κα- 
νον. απόφασης). 

Άρθρο 5 

Ειδικές διατάξεις 

1. Τα υπεραστικά ΚΤΕΛ κατά τη διαδρομή των λεωφο- 
ρείωντους διαμέσου άλλων νομών, τατοπικά ΚΤΕΛτων ο¬ 
ποίων δεν συμμετέχουν στην εκμετάλλευση της συγκε¬ 
κριμένης γραμμής που εξυπηρετεί το λεωφορείο, ει¬ 
σπράττουν υποχρεωτικά από τους επιβιβαζόμενους 
στους νομούς αυτούς επιβάτες, οι οποίοι μπορούν να ε¬ 
ξυπηρετηθούν χρησιμοποιούντες ή μη δρομολόγια των 
τοπικών ΚΤΕΛ, τηντιμή εισιτηρίου που έχει καθοριστεί για 
τα κατά περίπτωση τοπικά ΚΤΕΛ, ανεξάρτητα από την τι¬ 
μή του εισιτηρίου που προκύπτει για το ΚΤΕΛ, στο οποίο 
ανήκει το λεωφορείο. 

2. Άλλη προσαύξηση τιμών εισιτηρίων, πέρα από αυτή 
που καθορίζεται με την παρούσα δεν επιτρέπεται, δεδο¬ 
μένου ότι στους παραπάνω χιλιομετρικούς συντελεστές 
κομίστρου περιλαμβάνονται όλες οι κρατήσεις προς τρί¬ 
τους από οπουδήποτε κι αν έχουν επιβληθεί. 

3. Οι μαθητές και οι επί μονίμου βάσεως διακινούμενοι 
επιβάτες μπορούν να χρησιμοποιούν ειδικά μηνιαία δελ¬ 
τία, τα οποία εκδίδονται από το οικείο ΚΤΕΛ. 

Άρθρο 6 

Κυρώσεις - Ισχύς εισιτηρίων 

1. Τα νέα εισιτήρια θα εφαρμοστούν μετά από νομαρ¬ 
χιακή απόφαση κατά τις διατάξεις του άρθρου 23 του 
Ν.Δ. 102/73. 

Ειδικά στις περιπτώσεις εκτέλεσης μεταμεσονυκτίων 
δρομολογίων και συγκεκριμένα από ώρα 00:30 νυκτερινή 
μέχρι καιτην 5:00 πρωινή, σε γραμμές των νήσων Αίγινας, 
Άνδρου, Θάσου, Θήρας, Κω, Λέσβου, Λήμνου, Μυκόνου, 
Νάξου, Πάρου, Σαλαμίνας, Σαμοθράκης, Σάμου, Σύρου, 
Τήνου και Χίου, επιτρέπεται με όμοια απόφαση η προ¬ 
σαύξηση των κανονικών και μειωμένων τιμών των εισιτη¬ 
ρίων κατά ποσοστό εικοσιπέντε στα εκατό (25%). 

Οι προκύπτουσες ως άνω προσαυξημένες τιμές εισιτη¬ 
ρίων στρογγυλοποιούνται σύμφωνα με το άρθρο 2 της 
παρούσας. 

2. Οι παραβάτες των διατάξεων της παρούσης και των 
σε εκτέλεση αυτής αποφάσεων των οικείων Νομαρχών, 
περί καθορισμού των συγκεκριμένων τιμών εισιτηρίων, τι¬ 
μωρούνται κατά τις διατάξεις του άρθρου 458 του Ποινι¬ 
κού Κώδικα. 

Από τις διατάξεις της απόφασης αυτής δενπροκαλείται 
για το τρέχον έτος επιπλέον δαπάνη για τον τακτικό προ¬ 
ϋπολογισμό. 

Η απόφαση αυτή, που η ισχύς της αρχίζει από 1.9.1998, 
να δημοσιευτεί στην Εφημερίδα της Κυβερνήσεως. 

Αθήνα, 27 Αυγούστου1998 

Ο ΥΦΥΠΟΥΡΓΟΣ 

ΕΜΜ. ΛΟΥΚΑΚΗΣ 


Αριθμ. 8704 (8) 

Συμπλήρωση της Απόφασης 71/2.4.1996 της Επιτροπής 
Κεφαλαιαγοράς «Ορισμός ανωτάτων ορίων, ημερή¬ 
σιας διακύμανσης των τιμών των μετοχών, των συναλ¬ 
λαγών πακέτων και με συμψηφιστική εγγραφή (ΦΕΚ 
296 Β 3.5.96), όπως ισχύει. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

(Συνεδρίαση 138/18.8.1998 θέμα 3ο) 

Αφού έλαβε υπόψη: 

1. Την παρ. 1 του άρθρου 24 Ν. 1806/1988 (ΦΕΚ 207 Α) 
«τροποποίηση της νομοθεσίας για τα χρηματιστήρια και 
άλλες διατάξεις», όπως ισχύει. 

2. Το άρθρο 17 του Ν. 2324/1995 (ΦΕΚ 146 Α) «τροπο¬ 
ποίηση της νομοθεσίας για τα Χρηματιστήρια Αξιών, ορ¬ 
γάνωση της Επιτροπής Κεφαλαιαγοράς, Σύστημα Εγγύη¬ 
σης Καταθέσεων και άλλες διατάξεις». 

3. Την περιπ. ζ της παρ. 1 του άρθρου 78 του Ν. 
1969/1991 (ΦΕΚ 167 Α) «εταιρείες επενδύσεων χαρτοφυ¬ 
λακίου, αμοιβαία κεφάλαια, διατάξεις εκσυγχρονισμού 
και εξυγιάνσεως της κεφαλαιαγοράς και άλλες διατά¬ 
ξεις», όπως ισχύει. 

4. Την απόφαση 71/2.4.1996 της Επιτροπής Κεφαλαια¬ 
γοράς «Ορισμός ανωτάτων ορίων ημερήσιας διακύμαν¬ 
σης των τιμών των μετοχών, των συναλλαγών πακέτων και 
με συμψηφιστική εγγραφή» (ΦΕΚ 296 Β. 3.5.96), όπως ι¬ 
σχύει. 

5. Απόσπασμα Πρακτικών της από 7.8.1998 Συνεδριά- 
σεως του Δ.Σ. του Χρηματιστηρίου Αξιών Αθηνών. 

6. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά όργανα», όπως προστέθηκε με το άρθρο 27 
του Ν. 2081/92 (ΦΕΚ 152 Α). 

7. Σχετική εισήγηση του Προέδρου, αποφασίζει ομό¬ 
φωνα: 

Στο τέλος της περίπτωσης δ της Απόφασης 
71/2.4.1996/θέμα 4ο του Δ.Σ.της Επιτροπής Κεφαλαια¬ 
γοράς «Ορισμός ανωτάτων ορίων, ημερήσιας διακύμαν- 
σηςτωντιμώντων μετοχών, των συναλλαγώνπακέτων και 
με συμψηφιστική εγγραφή» (ΦΕΚ 296 Β. 3.5.96) όπως συ¬ 
μπληρώθηκε με την απόφαση 126/24.2.1998 (ΦΕΚ 264 Β 
18.3.98) προστίθεται νέο εδάφιο ως εξής: 

«Σε περιπτώσεις ταυτόχρονης μεταβίβασης μετοχών 
περισσοτέρων της μίας κατηγοριών με τους αυτούς συμ- 
βαλλομένους, δεν ισχύει όριο απόκλισης και οι τιμές δια¬ 
μορφώνονται ελεύθερα μεταξύ των μερών, αν οι μεταβα- 
βαζόμενες συνολικά μετοχές αντιπροσωπεύουν ποσοστό 
ίσο ή μεγαλύτερο του 30% του συνόλου των μετοχών α¬ 
νεξάρτητα των επιμέρους κατά κατηγορία ποσοστών με- 
ταβιβαζομένων μετοχών». 

Η παρούσα ισχύει από τη λήψη της. 

Από τις διατάξεις της παρούσας δεν προκαλείται επιβά¬ 
ρυνση στον Κρατικό Προϋπολογισμό. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

ΣΤΑΥΡΟΣ Β. ΘΩΜΑΔΑΚΗΣ (Υπογραφές) 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στη 13918/Ζ/30.6.98 απόφαση που δημοσιεύθηκε στο 
ΦΕΚ862/Β/19.8.98, επιφέρονται οι ακόλουθες διορθώσεις: 

1. Απότο εσφαλμένο «ΟΙ ΥΠΟΥΡΓΟΙ ΕΣΩΤ. ΔΗΜ. Δ/ΣΗΣ 
ΚΑΙ ΑΠΟΚ/ΣΗΣ, ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΠΙΚ/ΝΙΑΣ» στο ορθό «ΟΙ ΥΠΟΥΡΓΟΙ ΕΣΩΤ. 
ΔΗΜ. Δ/ΣΗΣ ΚΑΙ ΑΠΟΚ/ΣΗΣ, ΟΙΚΟΝΟΜΙΚΩΝ ΚΑΙ ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ». 

2. Απότο εσφαλμένο «Τη διάταξη του άρθρου 3 του Γει- 
κού Κανονισμού Προσωικού» στο ορθό «Τη διάταξη του 
άρθρου 3 του Γενικού Κανονισμού Προσωπικού». 

3. Απότο εσφαλμένο «Τις διατάξεις του άρθρου 22παρ. 
2 του Ν. 2362/1995» στο ορθό «Τις διατάξεις του άρθρου 
22 παρ. 3 του Ν. 2362/1995». 

4. Από το εσφαλμένο «Το υπ' αριθ. 906/26.6.1998 έγ- 
γαρφοτου Προέδρου - Δ/ντος Συμβούλου της Ελληνικής 
Ραδιοφωνίας» στο ορθό «Το υπ' αριθμ. 906/26.6.1998 έγ¬ 
γραφο του Προέδρου - Δ/ντος Συμβούλου της Ελληνικής 
Ραδιοφωνίας». 

Στην 13919/Ζ/30.6.98 απόφαση απόφαση που δημοσιεύ¬ 
θηκε στο ΦΕΚ 862/Β/19.8.98, επιφέρονται οι ακόλουθες 
διορθώσεις: 

1. Από το εσφαλμένο «Αριθ. ΤΤ 13919/Ζ» στο ορθό «Α- 
ριθμ. Πρωτ.: 13919/Ζ/». 

2. Απότο εσφαλμένο «ΟΙ ΥΠΟΥΡΓΟΙ ΕΣΩΤ. ΔΗΜ. Δ/ΣΗΣ 
ΚΑΙ ΑΠΟΚ/ΣΗΣ, ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΠΙΚ/ΝΙΑΣ» στο ορθό «ΟΙ ΥΠΟΥΡΓΟΙ ΕΣΩΤ. 
ΔΗΜ. Δ/ΣΗΣ ΚΑΙ ΑΠΟΚ/ΣΗΣ, ΟΙΚΟΝΟΜΙΚΩΝ ΚΑΙ ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ». 

Στην 13920/Ζ/30.6.98 απόφαση που δημοσιεύθηκε στο 
ΦΕΚ 862/Β/19.8.98, επιφέρεται η ακόλουθη διόρθωση: 

1. Απότο εσφαλμένο «ΟΙ ΥΠΟΥΡΓΟΙ ΕΣΩΤ. ΔΗΜ. Δ/ΣΗΣ 
ΚΑΙ ΑΠΟΚ/ΣΗΣ, ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΠΙΚ/ΝΙΑΣ» στο ορθό «ΟΙ ΥΠΟΥΡΓΟΙ ΕΣΩΤ. 
ΔΗΜ. Δ/ΣΗΣ ΚΑΙ ΑΠΟΚ/ΣΗΣ, ΟΙΚΟΝΟΜΙΚΩΝ ΚΑΙ ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ». 

Στην 13921 /Ζ/30.6.98 απόφαση που δημοσιεύθηκε στο 
ΦΕΚ 862/19.8.98, επιφέρονται οι ακόλουθες διορθώσεις: 

1. Απότο εσφαλμένο «ΟΙ ΥΠΟΥΡΓΟΙ ΕΣΩΤ. ΔΗΜ. Δ/ΣΗΣ 
ΚΑΙ ΑΠΟΚ/ΣΗΣ, ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ ΜΕΣΩΝ 


ΜΑΖΙΚΗΣ ΕΠΙΚ/ΝΙΑΣ» στο ορθό «ΟΙ ΥΠΟΥΡΓΟΙ ΕΣΩΤ. 
ΔΗΜ. Δ/ΣΗΣ ΚΑΙ ΑΠΟΚ/ΣΗΣ, ΟΙΚΟΝΟΜΙΚΩΝ ΚΑΙ ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ». 

2. Από το εσφαλμένο «Ως μέγιστο χρονικό διάστημα ε¬ 
ντός του οποίου πρέπει να ολοκληρωθούν τα εκτελεσθέ- 
να έργα ορίζεται το ένα (1}τίμηνο απάτην υπογραφή της 
σύμβασης» στο ορθό «Ως μέγιστο χρονικό διάστημα, ε¬ 
ντός του οποίου πρέπει να ολοκληρωθούν τα εκτελεσθέ- 
ντα έργα ορίζεται το ένα (1) τρίμηνο από την υπογραφή 
της σύμβασης». 

Στην 13922/Ζ/30.6.98 απόφαση που δημοσιεύθηκε στο 
ΦΕΚ 862/Β/19.8.98, επιφέρονται οι ακόλουθες διορθώ¬ 
σεις: 

1. Απότο εσφαλμένο «ΟΙ ΥΠΟΥΡΓΟΙ ΕΣΩΤ. ΔΗΜ. Δ/ΣΗΣ 
ΚΑΙ ΑΠΟΚ/ΣΗΣ, ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΠΙΚ/ΝΙΑΣ» στο ορθό «ΟΙ ΥΠΟΥΡΓΟΙ ΕΣΩΤ 
ΔΗΜ. Δ/ΣΗΣ ΚΑΙ ΑΠΟΚ/ΣΗΣ, ΟΙΚΟΝΟΜΙΚΩΝ ΚΑΙ ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ». 

2. Απότο εσφαλμένο «μετο οποίο ζητείται η έγκριση της 
σύναψης συμβάσεων μίσθωσης έργου για τις ανάγκες 
της παραγωγής τηλεοπτικών εκπομπών», στο ορθό «μετο 
οποίο ζητείται η έγκριση της σύναψης συμβάσεων μίσθω¬ 
σης έργου για τις ανάγκες της παραγωγής ραδιοφωνικών 
εκπομπών». 

3. Από το εσφαλμένο «Καθορίζουμε τον αριθμό των προ¬ 
σώπων προς τους οποίους θα γίνει ανάθεση έργου στη Γε¬ 
νική Διεύθυνση «Ελληνική Ραδιοφωνία ΕΡΤτης ΕΡΤ-ΑΕ με 
σύμβαση μίσθωσης έργου», στο ορθό «Καθορίζουμετον α¬ 
ριθμό των προσώπων προς τους οποίους θα γίνει ανάθεση 
έργου στη Γενική Διεύθυνση «Ελληνική Ραδιοφωνία» (ΕΡΑ) 
της ΕΡΤ-ΑΕ με σύμβαση μίσθωσης έργου». 

4. Από το εσφαλμένο «Β. Για τους Περιφερειακούς 
Σταθμούς 244, ήτοι: 

-δημοσιογράφοι προς παραγωγή ραδιοφωνικών εκπο¬ 
μπών (εμνημερωτικών και αθλητικών) στο ορθό «Β. Για 
τους Περιφερειακούς Σταθμούς 244, ήτοι: 

-δημοσιογράφοι προς παραγωγή ραδιοφωνικών εκπο¬ 
μπών (ενημερωτικών και αθλητικών)» (Από το Υπουργείο 
Τύπου και Μέσων Μαζικής Ενημέρωσης). 

(Από το Υπ. Τύπου και Μέσων Μαζικής Ενημέρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



